
                 14.12.2011. a nr…..

Projekteerimistingimuste määramine

(Kangelaste pr 30 korterelamu fassaadide osaline rekonstrueerimine 

ning territooriumi heakorrastamine)

	1. ASJAOLUD JA MENETLUSE KÄIK




23.11.2011. a taotles Korteriühistu Kangelaste 30, registrikood 80171069, asukoht Kangelaste pr 30, Narva linn, mille esindajana tegutseb Ljudmila Spiridonova volikirja alusel, Narva Linnavalitsuse Arhitektuuri- ja Linnaplaneerimise Ametilt projekteerimistingimusi Kangelaste pr 30 korterelamu fassaadide osaliseks rekonstrueerimiseks ning territooriumi heakorrastamiseks. 
	2. ÕIGUSLIKUD ALUSED



2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




Määrata projekteerimistingimused Kangelaste pr 30 korterelamu fassaadide osaliseks rekonstrueerimiseks ning territooriumi heakorrastamiseks järgnevalt:
	3.1 ÜLDANDMED



	3.1.1  Ehitisregistri andmed: elamu 108 krt, 5 korrust, ehitisregistri kood 118000406.

3.1.2  Kinnistusraamatu andmed: 
          Katastriüksuse tunnus 51102:006:0017, elamumaa pindala 6111,0 m2.            

	3.1.3  Projekteerimistingimuste koostamise aluseks on projekteerimistingimuste 
          23.11.2011. a taotlus nr 9493/1-14, Ehitusseadus, Narva linna üldplaneering, 

          Narva linna ehitusmäärus, Eestis kehtivad normatiivid, EPN, Eesti Standardid.  

	3.2 PROJEKTEERIMISE EESMÄRK




Projekti koostamise eesmärgiks on Kangelaste pr 30 korterelamu fassaadide osaline rekonstrueerimine ning territooriumi heakorrastamine.
	3.3 ÜLDNÕUDED




3.3.1    Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:

- Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“;

   -  Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri” või Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus” (märkus: sõltuvalt projekti staadiumist); 

- Eesti Standard EVS 811:2006 „Hoone ehitusprojekt”;

- Eesti Standard EVS 843:2003 “Linnatänavad”;
- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- Narva linna ehitusmäärus jne.
3.3.2 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.3 Projekt peab olema heaks kiidetud kõigil ehitusseadusega ettenähtud juhtudel.

3.3.4 Projekti koosseisus esitada spetsialistide originaalallkirjad ja ametiasutuse originaalkooskõlastused.
3.3.5 Enne projekteerimise algust tuleb läbi viia hoone tarindite seisundi tehniline ekspertiis. 

            Otsus lisada projekti kausta. Soovitused ja järeldused võtta arvesse projekteerimisel.
Tehniline ekspertiis peab olema tehtud tegevusluba omava isiku poolt.
3.3.6 Enne projekteerimise algust tuleb läbi viia tehniline ekspertiis hoone tarindite ümberehitamise või tarindite demonteerimise võimaluste määratlemiseks. Eksperdi arvamusest peab olema üheselt mõistetav, kas tarindite ümberehitamine või demonteerimine on lubatav või mitte? Kas nõutakse avade tugevdamist või mitte? Tehnilises ekspertiisis määrata ümberehitatavate või demonteeritavate tarindite tüübid (nt kandvad, mittekandvad, materjal, tarindi paksus) ning lubatavate avade mõõtmed.  Määratleda tarindite ümberehitamise või demonteerimise võimalused koos detailse ehitustehnoloogia väljatöötamisega. Anda kandevõime taastamise detaillahendus. Ekspertiisis esitada skeemid/joonised „Vahelae elementide paiknemine ja toetumine seintele” ning „Demonteerimisplaan”. 

3.3.7 Tehnilised ekspertiisid peavad olema tehtud tegevusluba omava isiku poolt.

3.3.8 Üldised nõuded tehnilise ekspertiisi vormistusele. Tehnilise ekspertiisi iga leht tuleb varustada vähemalt järgmiste andmetega: töö nimetus ja ehitise aadress, töö number, töö väljaandmise kuupäev, koostaja ärinimi, eksperdi nimi ja allkiri, lehekülje number/lehekülgede arv dokumendis. Tiitellehel esitada lisaks: äriregistri kood, MTR reg.number, eksperdi kontaktandmed, tellija nimi ja kontaktandmed.
3.3.9 Esitada projekti nimetus: „Kangelaste pr 30 korterelamu fassaadide rekonstrueerimine”.

3.3.10 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.3.11 Asendiplaan esitada krundi tõese geodeetilise mõõdistuse alusel. Joonis esitada mõõtkavas 1:500. Asendiplaanil esitada tabel: „Ehitiste eksplikatsioon” (nimetus, ehitisregistri kood, olulised tehnilised andmed, märkus) ning kinnistu tehnilised näitajad. Asendiplaanil näidata projekteeritava ala piirid, hoone asukoht ja mõõtmed, kaugused lähimate piiride ja ehitisteni, parkimiskohad, juurdepääsud avalikult kasutatavale teele, sisse- ja väljasõit krundilt jne. Määratleda pinnakatted.
3.3.12 Värvivaated esitada mõõtkavas 1:100 või 1:200. Vaadetel näidata sissepääsude detaillahendused, akende ja uste värvitoonid, välisviimistluse ja värvilahenduse pass, viited koos välisviimistluse passi numbritega, vaadete tähistused jne. Välisviimistluse ja värvilahenduse passis esitada välisviimistluse materjalide nimetused ja värvikoodid, värvikataloogi nimetus jne. Metallosade värvitoonid esitada RAL kataloogi järgi.

3.3.13 Soklikorruse plaanil näidata projekteeritava ala piirid – terve soklikorrus. Ülejäänud korruste plaanidel näidata projekteeritava ala piirid - mõlemal pool piiratud välisseinad.
3.3.14 Esitada hoone püstlõige I-I. 

3.3.15 Tehnilised näitajad esitada vastavalt Majandus- ja kommunikatsiooniministri 24.12.2002. a määrusele nr 69 „Ehitise tehniliste andmete loetelu“. Punktides „Muud oluliselt ehitist iseloomustavad andmed” esitada korterelamu kasuliku pinna ja eluruumide spetsifikatsioonid, samuti projekteeritavate ehitiste kasutamise otstarbed, koodid ning pinnad (m2).

3.3.16 Ehitiste kasutamise otstarbed ja koodid esitada vastavalt Majandus- ja kommunikatsiooniministri 26.11.2002. a määrusele nr 10 „Ehitise kasutamise otstarvete loetelu”.
3.3.17 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
3.3.18 Puude likvideerimise puhul määrata likvideeritavate puittaimede liikide loetelu ning esitada Narva Linnavalitsuse Linnavara- ja Majandusameti kooskõlastus.
3.3.19 Liikluskorraldusvahendite paigaldamise puhul esitada projekteerimises pädeva vastutava spetsialisti poolt koostatud joonis „Liikluskorraldus”. Liikluskorralduse skeemi koostamisel juhinduda Narva Linnavolikogu 06.03.2008. a määrusest nr 16 „Narva linna heakorra eeskiri”.
3.3.20 Esitada ehitusplatsi plaan. Plaanil näidata: masinate ja seadmete paiknemiskohad, ehitusmaterjalide ja jäätmete ladustamiskohad, ajutine piire jne.
3.3.21 Narva Linnavalitsuse Arhitektuuri- ja Linnaplaneerimise Ameti geodeesia vanemspetsialisti või kaartide laadimise spetsialisti poolt kooskõlastatud geodeetiline krundi alusplaan esitada ehitusprojekti lisana.

3.3.22 Eelneva ehitusprojekti joonised või inventeerimisjoonised (tüüpiliste korruste plaanid, hoone püstlõige), millised kajastavad projekteerimiseelseid seaduslikul alusel rajatud konstruktsioone, projekti tellija lähteülesanne, Narva Linnavalitsuse korraldus projekteerimistingimuste kinnitamise kohta esitada ehitusprojekti lisadena.
3.3.23 Projekti tellija lähteülesandes märkida ka tellija valitud projekti staadium.

3.3.24 Esitada Narva Linnavalitsuse Arhitektuuri- ja Linnaplaneerimise Ametile eskiis heakskiidu saamiseks. Eskiis koostada kooskõlas Eesti Standardiga EVS 811:2006 „Hoone ehitusprojekt”. Eskiisis esitada ka käesoleva korralduse punktidega 3.3.21 ja 3.3.22 ettenähtud dokumentide kogum. Eskiisprojektis esitada vähemalt 2 värvilahenduse varianti parima tulemuse saavutamiseks. 

3.3.25 Esitada Narva Linnavalitsuse Arhitektuuri- ja Linnaplaneerimise Ametile esimeseks läbivaatamiseks ehitusprojekt paberikandjal ühes eksemplaris.
3.3.26 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt paberikandjal vähemalt kahes identselt komplekteeritud eksemplaris köidetuna formaadis A4.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Katusekatte vahetamise puhul esitada katuse plaan ja kasutatavate materjalide spetsifikatsioon.
3.4.2 Varukatuse kate: mitte kasutada asbesti sisaldavaid materjale. Varikatuse katte värvitoon harmoniseerida hoone välisseinte ja välisuste värvitoonidega.

3.4.3 Lubatud välisviimistlus: dekoratiivkrohv, dekoratiivsed fassaadiplaadid (nt termoklinkerplaadid, värvitud/terrasiit tsementkiudplaadid, kivipuruplaadid), dekoratiivkivid. 

3.4.4 Hoone tarindite soojustamise puhul esitada soojustatud piirdetarindite lõiked ja soojustatud välisseina (ümber aknaava) lõige, fassaadide soojustamise skeem, soojustehnilised arvutused koos valemitega (d-soojaisolatsiooni paksus võtta nagu X). Arvutuses esitada arvutuslik sisetemperatuur. Korruste plaanidel ja hoone püstlõikel näidata projekteeritava soojaisolatsioonimaterjali kiht. Esitada soojustusmaterjalide klassifikatsiooni tüübid vastavalt toodete kaartidele.

3.4.5 Niššide ja avade kinnimüürimine on lubatud vaid Ida-Eesti Päästekeskuse loa alusel. 
3.4.6 Korruste avade täitmine: esitada korruste avade täitmise plaanid, avatäidete spetsifikatsioon. Näidata akende avamise suunad. 

3.4.7 Ehitiste tarindite ümberehitamiseks (sh avade ehitamiseks) ning tarindite demonteerimiseks loa väljastamisest teeb Narva Linnavalitsus otsuse tehnilise ekspertiisi tulemuste alusel: vt. punkt 3.3.6.

3.4.8 Varikatuste, välistreppide, sillutisriba rekonstrueerimise ja prügikonteineri platsi projekteerimise puhul esitada konstruktiivsed lõiked ja kasutatavate materjalide spetsifikatsioon. 

3.4.9 Prügimaja projekteerimise puhul esitada ehitise tehnilised näitajad, värvitoon ning näidis (nt pildid või vaated).

3.4.10 Transpordi juurdepääs avalikult kasutatavale teele: olemasolev.

3.4.11 Kinnistusiseste teede projekteerimise puhul esitada konstruktiivsed ristprofiilid, vertikaalplaneerimise joonis (v.a murukivid) ning põhilised pinnakatete tööde mahud.

3.4.12 Lubatud teekatted: muruga kombineeritav kivisillutis (murukivid), teekattekivid, asfalt. 

3.4.13 Kõnnitee lahendus esitada sobiv lapsevankritega jalakäijatele ning ratastooli kasutajatele. Näha ette kõnniteelt laskumise alad. Näidata madalamate äärekivide asukohad. 

3.4.14 Parkimiskohad: lahendada Kangelaste pr 30 kinnistu piirides. Parkimisrea äärmiste parkimiskohtade laiuseks võtta 2,75 m vastavalt Eesti Standardile EVS 843:2003 “Linnatänavad”. Seletuskirjas esitada parkimiskohtade arvutus, lähtudes Eesti Standardi EVS 843:2003 “Linnatänavad” punktist 10.2.2. Arvutuses esitada elamu liik ja asukoht, parkimisnormatiivid (vt tabel 10.2). Esitada arvutuslik ja projekteeritav arv.
3.4.15 Parkla piirdena on lubatud kasutada madalhaljastust või „Narva Linnamööbel” projektiga kinnitatud poste.
3.4.16 Krundi piirded: ei ole lubatud. 
3.4.17 Mänguväljaku rajamise puhul esitada mänguväljaku seadmete eksplikatsioon ja näidised. Esitada vundamendiosa lõige ning vajadusel kasutatavate materjalide spetsifikatsioon. Näha ette lastemänguväljaku turvaalus (liiv, muru, kummimatid, saepuru, kooremultš).
3.4.18 Muud nõuded: vastavalt ekspertiisiotsustele, projekti tellija lähteülesandele ning Eesti Vabariigis kehtivate määruste, standardite ja projekteerimisnormidega ettenähtud nõuetele. 
	3.5 KOOSKÕLASTUSED




3.5.1  Ida-Eesti Päästekeskus.

3.5.2  KÜ Kangelaste 30 juhatus. 
3.5.3  Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolevad projekteerimistingimused on kehtivad kuni 13.12.2013. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

Linnapea

	Linnasekretär

